Jon Blund (film)

***Jon Blund*** er det norske navnet på ***Unser Sandmännchen***, «vår lille sandmann», en lang rekke korte dokkefilmer produsert for tysk barne-TV fra 1959 og sendt ved leggetid. Den nisseliknende tittelfiguren bygger på eventyrskikkelsen Jon Blund (Ole Lukkøye) som drysser magisk sand i øynene på barn for å få dem til å sovne og drømme søtt.

Fram til 1989 kom serien i to konkurrerende versjoner: i den østtyske statskanalen Deutscher Fernsehfunk (DFF) ble figuren kalt *Unser Sandmännchen*, mens den vesttyske varianten fra Sender Freies Berlin (SFB), med skyggelue og rund skjeggkrans, hadde navnet ***Das Sandmännchen***, «den lille sandmannen». Det var den østtyske versjonen NRK sendte.

Etter samlingen av Tyskland i 1990 har det sammenslåtte Rundfunk Berlin-Brandenburg (RBB) fortsatt å lage nye episoder. Mens de opprinnelige produksjonene benyttet stop-motion-teknikk, har det fra 1999 også blitt brukt dataanimasjon.

Serien har blitt eksportert til mange land. I Norge ble den østtyske versjonen av *Jon Blund* vist første gang av NRK i 1979. DDR-versjonen ble et fast innslag i NRKs førjulsserie ''Jul i Skomakergata''. 

Serien *Sandmännchen* har (per 2024) posisjonen som den TV-serien i verden som det har blitt laget flest episoder av.

## Historikk

De tyske originalutgavene av dokkefilmene om Jon Blund ble sendt som introduksjon og avslutning til kveldssendingene for barneprogrammene på østtysk fjernsyn. Gjennomgangsfiguren Jon Blund ble på tysk kalt *Sandmann* eller *Sandmännchen*, det vil si «den vesle sandmannen», kjent fra folkelige godnatthistorier, E. T. A. Hoffmanns novelle *Der Sandmann* fra 1816 og H. C. Andersens vennligere *[[Ole Lukøie]]* fra 1841.

Animasjonsserien ble opprinnelig skapt i 1959&ndash;1960 i to versjoner, i et kappløp mellom øst- og vesttysk fjernsyn. Den vesttyske versjonen hadde utgangspunkt i kringkastingsselskapet Berliner Rundfunk. Etter at den vesttyske planen om å lage en slik serie ble kjent, besluttet DFF, statskanalen i DDR, å lage en konkurrerende serie. Den østtyske serien fikk premiere 22. november 1959, en drøy uke før konkurrenten, og ble svært populær både i øst og vest. I DDR ble figuren i sosialistisk ånd kalt *Unser Sandmännchen*, «vår sandmann».

Etter at Øst-Tyskland (DDR) falt, har flere – deriblant Jannicke Systad Jacobsen i en dokumentarfilm om Sandmännchen fra 2005 – beskrevet skikkelsen som en propagandafigur. Filmene skulle formidle en idealisert versjon av det sosialistiske fellesskapet i DDR, andre østblokkland og eksotiske kommuniststater. Flere episoder handlet om menneskerettigheter, og viste fram et trygt hverdagsliv og tekniske fremskritt, ikke minst gjennom Jon Blunds fantasifulle framkomstmidler.

Jon Blund ble ambassadør og markedsføringsfigur for det kommunistiske statssystemet i østtysk barneunderholdning, men også selv et karakteristisk symbol på landets samfunnsliv og populærkultur. Seriens og figurens ikoniske rolle er blant annet vist i Wolfgang Beckers tragikomiske film *[[Good bye, Lenin!]]* fra 2003, som handler om landets sammenbrudd og Tysklands gjenforening.

Da DDF ble lagt ned i 1990, krevde demonstranter at serien skulle fortsette. I dag blir Jon Blund produsert av den tyske TV-stasjonen RBB. Dokkefilmserien har omkring to millioner seere hver dag og er solgt til flere land.

## Bildegalleri

### Den østtyske figuren

Bundesarchiv Bild 183-U1109-023, Berlin, Sandmännchen.jpg|Behrendt og to andre ansatte fra Fernsehen der DDR viser et utvalg Jon Blund-dukker fra tidligere filmer.
Bundesarchiv Bild 183-U1109-022, Berlin, Sandmännchen.jpg|Jon Blund med opphavsmannen Gerhard Behrendt i Øst-Berlin 1979. Barne-TV-figuren er blitt et populærkulturelt ikon fra DDR-tida.
Bundesarchiv Bild 183-1984-1126-313, Sandmännchen, 25. Geburtstag.jpg|Jon Blunds 25. årsjubileum 1984 markeres med dokker i nasjonaldrakter i en modell av parlamentsbygningen Palast der Republik i Øst-Berlin. 
Figuren des Kinderfernsehens Erfurt.JPG|Skulpturer av tyske barne-TV-figurer ved rådhusbroa i Erfurt i Thüringen. 


### Den vesttyske figuren

Das Sandmännchen.jpg|Den vesttyske *Das Sandmännchen*; bilde fra utstilling i Museum für Kommunikation Frankfurt Både den østtyske og den vesttyske serien hadde premiere seint i 1959. .


## Jon Blund på TV i Norge
*Jon Blund* har blitt vist på norsk barne-TV som en del av adventstiden før jul sju ganger, første gang i 1979 da han i 24 episoder i NRKs TV-serie *[[Jul i Skomakergata]]* presenterte punkter i FNs Erklæring om barns rettigheter (som senere ble til FNs barnekonvensjon) til denne sangteksten, som Edle Stray-Pedersen synger:

::*Hvem er denne karen med sekk og lue på?*
::*Han ligner litt på nissen i grunn'.*
::*Det er ikke han, det er Jon Blund.*
::*Han besøker store og små.*

::*Ja, Jon Blund har med seg hver kveld til alle små,*
::*no' spennende, no'morsomt, no' rart.*
::*«Kveldens rettighet» begynner snart.*
::*La oss starte: Klar, ferdig, gå!*

::*Alle barn har rett til…*

::*Jeg blir alltid søvnig så snart Jon Blund har dratt.*
::*Sånn har det alltid vært med Jon Blund.*
::*Jeg vil sove om en liten stund.*
::*Tusen takk for nå, ha god natt!*

Melodien er laget av den østtyske komponisten Wolfgang Richter, som fikk teksten diktert over telefon da den skulle brukes første gang og tre timer senere hadde musikken ferdig. Rundfunk DDR mente opprinnelig at melodien var noe avansert for små barn.

## Se også
* Om eventyrskikkelsen Jon Blund, John Blund eller Ole Lukkøye
* Ostalgi

## Referanser


## Eksterne lenker
* 
*  Sandmännchens offisielle tyske nettsted